polyglot-tagger/wikipedia-language-snippets-filtered huggingface dataset:
తోటల యుగంలో దాల్చినచెక్క, వెనిల్లా, కొబ్బరి ప్రధాన ఎగుమతులుగా ఉన్నాయి. 1965 లో ద్వీపాలకు మూడునెలల పర్యటన సందర్భంగా దార్శనికుడు డోనాల్డు ప్రెలు అప్పటి క్రౌను కాలనీ గవర్నరు జనరలుకు " ఆర్ధిక భవిస్యత్తును స్పురింపజేసే ఆర్ధిక నివేదిక తయారుచేసి అందించాడు. 1960 లలో తన నివేదిక కలిగించిన ప్రేరణతో ఆసమయంలో ఉన్న కార్మికశక్తిలో సుమారు 33% మంది తోటల పెంపకంలో పనిచేశారు. 20% ప్రభుత్వ లేదా ప్రభుత్వ రంగాలలో పనిచేశారు. సేషెల్స్ ప్రభుత్వం సంవత్సరానికి $ 1,00,00,000 అమెరికా డాలర్ల కంటే అధికంగా అద్దెని పెంచిన కారణంగా ఎయిరు ఫోర్సు ఉపగ్రహ నియంత్రణ నెట్వర్కును ఉపయోగించిన ఇండియన్ ఓషను ట్రాకింగు స్టేషను 1996 ఆగస్టులో మూసివేయబడింది.
నెపోలియను యుద్ధాల సమయంలో బ్రిటీషువారు ఈ ద్వీపాలపై నియంత్రణ సాధించినప్పుడు వారు ఫ్రెంచి ఉన్నత వర్గప్రజలు తమ భూమిని నిలుపుకోవటానికి అనుమతించారు. ఫ్రెంచి బ్రిటీషు సెటిలర్లు ఇద్దరూ బానిసలుగా ఉన్న ఆఫ్రికన్లను ఉపయోగించారు. 1835 లో బ్రిటీషు బానిసత్వాన్ని నిషేధించినప్పటికీ ఆఫ్రికా కార్మికులు రావడం కొనసాగించారు. ఆ విధంగా ఫ్రెంచి మూలం గ్రాను బ్లాను ఆర్ధిక, రాజకీయ ఆధిపత్యం చేశారు. బ్రిటీషు పాలనా యంత్రాంగం భారతీయులను మారిషసులో ఉన్న అల్పసంఖ్యాక భారతీయులను ఉపయోగించినట్లు సేచెల్లిసులో కూడా ఒప్పంద కూలీలుగా నియమించింది. చైనీయుల అల్పసంఖ్యక ప్రజలు వర్తక తరగతి ప్రజలలాగా భారతీయుల స్థాయికి మాత్రమే పరిమితమయ్యారు.
2008 ప్రపంచవ్యాప్త ఆర్థిక సంక్షోభాల తరువాత సేషెల్స్ ప్రభుత్వం బడ్జెటూ లోటును నిరోధించటానికి ప్రాధాన్యతనిచ్చింది. ఇందులో సామాజిక సంక్షేమ వ్యయాలు, ప్రభుత్వ సంస్థల ప్రైవేటీకరణ వంటివి ఉన్నాయి. పెట్రోలియం ఉత్పత్తి, పంపిణీ, బ్యాంకింగు, ప్రాధమిక ఉత్పత్తులు, టెలీకమ్యూనికేషన్సు, ఇతర వ్యాపారాల విస్తార పరిధిలో పబ్లిక్ ఎంటర్ప్రైజెసు వంటి ఆర్థిక కార్యకలాపాల్లో ప్రభుత్వం విస్తారంగా జోక్యం చేసుకుంటుంది. ఎకనామిక్ ఫ్రీడం 2013 సూచిక పరిమిత మార్కెట్టు పారదర్శకత, నియంత్రణ సామర్థ్యం, ​​చట్ట నియమం, ఇతర కారణాలు ఉన్నాయని 2010 నుండి ప్రతి సంవత్సరం ఆర్థిక స్వేచ్ఛ అధికరిస్తుందని తెలియజేస్తుంది.
అరారాంట్సు గుంపులో 29 పగడపు ద్వీపాలు ఉన్నాయి. అవి: గ్రామాల పడమటి వైపు: డిసోచెసు, పోవిరు అటోలు , అల్ఫోన్స్, డి'ఆర్రోస్, సెయింట్ జోసెఫ్ అటాల్ (14 దీవులు-సెయింట్ జోసెఫ్ , ఇలే ఆక్స్ , రిసోర్స్, పెటిట్ , గ్రాండ్ , బెంజమిన్, ఫెరారీ, , పెలికాంసు, , ఇలే పాల్, బాంకు డి సబ్లె, బాంకు ఆక్సు కోకోసు, ఐలే ఆక్సు ), మేరీ లూయిస్, , ఆఫ్రికన్ బ్యాంక్స్ , రేమెర్, సెయింట్ ఫ్రాంకోయిస్, బౌడ్యూస్, ఎటోయిలీ, బిజౌటైర్.
అధికారికంగా " సేషెల్స్ రిపబ్లిక్ " హిందూ మహాసముద్రంలో ఒక ద్వీపసమూహ దేశం. 115 ద్వీపాల దేశం రాజధాని విక్టోరియా, తూర్పు ఆఫ్రికాకు తూర్పున 1,500 కిలోమీటర్ల దూరంలో ఉంది. ఇతర సమీపంలోని ద్వీప దేశాలు, భూభాగాలు కొమొరోస్, మయొట్టె , మడగాస్కర్, రీయూనియన్ , దక్షిణసరిహద్దులో మారిషస్, అలాగే తూర్పు సరిహద్దులో మాల్దీవులు, బ్రిటీషు హిందూ మహాసముద్రం ఉన్నాయి. దేశ జనసంఖ్య సుమారు 94,228. సార్వభౌమ ఆఫ్రికన్ దేశాలలో అతిస్వల్పమైన జనసంఖ్యగా గుర్తించబడుతూ ఉంది.
ఇటీవల సంవత్సరాల్లో చమురును కువైట్ నుండి, బహ్రెయిన్ నుండి దిగుమతి చేసుకుంటున్నది. సేషెల్స్ అంతర్గత ఉపయోగానికి అవసరమైనదానికంటే మూడు రెట్లు ఎక్కువ చమురును దిగుమతి చేస్తాయి. ఎందుకంటే మాయ వద్ద నౌకలకు, విమానాల కోసం బంకరు రూపంలో మిగులు చమురును తిరిగి ఎగుమతి చేస్తుంది. దీవులలో ఎటువంటి శుద్ధీకరణ సామర్థ్యాలు లేవు. చమురు, గ్యాసు దిగుమతులు, పంపిణీ, పునః ఎగుమతికి సేషెల్స్ పెట్రోలియం బాధ్యత వహిస్తుంది. చమురు అన్వేషణకు సేషెల్స్ నేషనల్ ఆయిలు కంపెనీ బాధ్యత వహిస్తుంది.
ప్రస్తుతం సేషెల్స్ ఆఫ్రికాలోని ఫ్రెంచి భూభాగాలను మినహాయించి, నామమాత్రపు తలసరి జీడీపీ అత్యధికంగా ఉంటుందని సగర్వంగా చెప్పుకుంటుంది. అధిక మానవ అభివృద్ధి సూచికతో ఉన్న ఆఫ్రికాలోని కొన్ని దేశాలలో ఇది ఒకటి. దేశం కొత్తగా ఆర్ధిక శ్రేయస్సు ఉన్నప్పటికీ అధిక స్థాయి ఆర్థిక అసమానత్వం అత్యధికంగా ఉన్న ప్రపంచదేశాలలో ఇది ఒకటిగా ఉంది. ఉన్నత వర్గాలు, పాలక వర్గానికి మరింత అనుకూలంగా ఉండి ప్రజలలో అసమాన సంపద పంపిణీ కారణంగా పేదరికం అధికంగా ఉంది.
ఇటీవల సంవత్సరాల్లో హోటళ్లు, ఇతర సేవలను అభివృద్ధి చేయడానికి విదేశీ పెట్టుబడులను ప్రభుత్వం ప్రోత్సహించింది. ఈ ప్రోత్సాహకాలు రియలు ఎస్టేటు ప్రాజెక్టులు, టి.ఐ.ఎం.ఇ. కొత్త రిసార్టులు ప్రపంచ బ్యాంకు ద్వారా పంపిణీ చేయబడ్డాయి. దాని పూర్వపు ప్రాజెక్టు ఎం.ఎ.జి.ఐ.సి.తో సహా భారీ మొత్తంలో పెట్టుబడి పెట్టింది.అభివృద్ధి ఉన్నప్పటికీ పర్యాటకరంగం 1991-1992లో గల్ఫు యుద్ధం కారణంగా పర్యాటక రంగంలో గణనీయమైన క్షీణత సంభవించింది.
1976 లో స్వాతంత్ర్యం వచ్చినప్పటి నుండి తలసరి ఆదాయం సుమారుగా 7 రెట్లు అధికరించింది. ఆర్ధిక వృద్ధిరేటును పర్యాటక రంగం నిర్వహిస్తుంది. ఇది కార్మిక శక్తిలో సుమారు 30% మందికి ఉపాధి కల్పిస్తుంది. ప్రస్తుతం వ్యవసాయ రంగంలో 3% మంది ఉద్యోగులు పనిచేస్తున్నారు. పర్యాటక వృద్ధి ఉన్నప్పటికీ వ్యవసాయం, చేపలు పట్టడం కొరకు ఉద్యోగులను నియమించడమే కాకుండా కొబ్బరి, వెనిల్లాలను ప్రాసెసు చేసే పరిశ్రమలు స్త్యాపించబడ్డాయి.
1971 సేషెల్స్ ఇంటర్నేషనలు ఎయిర్పోర్టు ప్రారంభించిన తరువాత పర్యాటకం ఒక ముఖ్యమైన పరిశ్రమగా మారింది. ముఖ్యంగా ఆర్థిక వ్యవస్థ ప్లాంటేషను, పర్యాటక రంగంగా విభజించబడుతుంది. పర్యాటక రంగం అధికంగా భాగస్వామ్యం వహిస్తుంది. తోటల ఆర్ధికవ్యవస్థ విస్తరించడానికి అవకాశం ఉంది. ఆర్థిక వ్యవస్థ తోటల రంగానికి ప్రాముఖ్యతను తగ్గించింది. పర్యాటకం సేషెల్స్ ప్రధాన పరిశ్రమగా మారింది.
బహుళజాతి చమురు కంపెనీలు ద్వీపాల చుట్టూ జలాలను అన్వేషించినప్పటికీ చమురు లేదా వాయువు కనుగొనబడలేదు. 2005 లో కానిస్టెంటు, టోపజు, ఫర్కూరు, కొయటివీ దీవులలో సుమారుగా 30,000 కిలోమీటర్ల అన్వేషణ హక్కులను యు.ఎస్. సంస్థ పెట్రోక్వెస్టు ఒప్పందం కుదుర్చుకుంది. సేషెల్స్ పర్షియా గల్ఫు నుంచి శుద్ధి చేసిన చమురు రోజుకు 5,700 బారెల్సు దిగుమతి చేసుకుంటున్నది.
1794 - 1810 మధ్యకాలంలో బ్రిటీషు ఈ ద్వీపాన్ని నియంత్రించింది. ఫ్రెంచి నిర్వాహకుడు జీను బాప్టిస్టే క్యూవా డి క్విన్సీ సాయుధ శత్రువు యునైటెడు కింగ్డంతో దీర్ఘకాల యుద్ధం తరువాత యుద్ధనౌకలు వచ్చినప్పుడు ఎదుర్కొనేందుకు తిరస్కరించి దానికి బదులుగా ఆయన బ్రిటనుకు లొంగిపోయే హోదాను విజయవంతంగా చర్చించాడు. తద్వారా సెటిలర్లకు తటస్థతకు విశేష స్థానం కల్పించారు.
ఫార్గుహార్ గ్రూప్, దక్షిణ-నైరుతిలో 13 పగడపు దీవులు ఉన్నాయి: ఫార్గుహార్ అటోల్ (10 ద్వీపాలను- డి సబ్లె, ఫ్లె ఆక్స్ , , ఇలే డు మిలెయు, ఉత్తర , దక్షిణ , మధ్య , ఉత్తర ద్వీపం, దక్షిణ ద్వీపం), ప్రొవిడెన్స్ అటోల్ , సెయింట్ పియెర్ ఉన్నాయి.
ప్రస్తుతం సేషెల్స్ ఉత్పత్తి చేయబడుతున్న ప్రధాన వ్యవసాయ ఉత్పత్తులలో చిలగడ దుంపలు, వెనిల్లా, కొబ్బరికాయలు, దాల్చినచెక్క ఉన్నాయి. ఈ ఉత్పత్తులు స్థానికప్రజలకు చాలావరకు ఆర్ధిక సహకారాన్ని అందిస్తున్నాయి. శీతలీకరించి టిన్నులలో చేర్చబడిన తయారుగా ఉన్న చేప, కొబ్బరి, దాల్చినచెక్క, వెనిల్లా ఎగుమతులలో ప్రధానాన్యత వహిస్తున్నాయి.
ఆఫ్రికా, ఆసియా మధ్య వాణిజ్యం కోసం ఒక రవాణా మజిలీగానూ సముద్రపు దొంగలచే ఈ ద్వీపాలు సముద్రపు దొంగలచే అప్పుడప్పుడు ఉపయోగించబడ్డాయి. 1756 లో ఫ్రెంచ్ ప్రారంభంలో నియంత్రణను ప్రారంభించడంతో కెప్టెన్ నికోలస్ మొర్ఫీచే మాచేపై ఒక రాయిని ఉంచారు. ఈ దీవులకు లూయిస్ యొక్క ఆర్థిక మంత్రి జీన్ మోరౌ డి సెచలెస్ పేరు పెట్టారు.
1976 లో సేషెల్స్ స్వతంత్రం పొందింది. కామన్వెల్తులలో గణతంత్రం అయింది. 1970 లలో సేషెల్స్ చలనచిత్ర నటులు, అంతర్జాతీయ జెటు సెటుకు క్రీడా స్థలం అయింది. 1977 లో ఫ్రాన్సు ఆల్బర్టు రెనే తిరుగుబాటు చేసి రిపబ్లికు మొదటి అధ్యక్షుడు జేమ్సు మంచంను పదవి నుండి తొలగించాడు. రెనె పర్యాటకంపై ఆధారపడడం నిరాకరించాడు.
1986 లో సేషెల్స్ రక్షణ మంత్రి ఓగిల్వి బెర్లుయిస్ నేతృత్వంలోని ఒక తిరుగుబాటు ప్రయత్నం జరిగింది. అధ్యక్షుడు రెనే భారతదేశం నుండి సహాయం కోరాడు. " ఆపరేషన్ ఫ్లవర్సు ఆర్ బ్లూమింగు " పేరుతో భారత నావికాదళం యుద్ధనౌక " ఐఎన్ఎస్ వింధ్యగిరి " లో ప్రయాణించి తిరుగుబాటును నివారించడానికి పోర్టు విక్టోరియాకు చేరుకున్నారు.
తరువాత ప్రభుత్వం వ్యవసాయం, చేపల పెంపకం, చిన్న తరహా తయారీ, ఇటీవలే ఆఫ్షోరు ఫైనాన్షియలు సెక్టారు ఏర్పాటు, ఆర్థిక సేవల అథారిటీ స్థాపన, పలు శాసనాలతో చట్టం అమలు చేయడం ద్వారా పర్యాటక రంగం మీద ఆధారపడటం తగ్గించటానికి ప్రయత్నిస్తుంది.
ఒక ద్వీప దేశం సేషెల్స్ హిందూ మహాసముద్రంలో మడగాస్కర్ ఈశాన్యంలో, కెన్యాకు తూర్పున 1,600 కిమీ దూరంలో ఉంది. ద్వీపసమూహంలో 115 ద్వీపాలు ఉన్నాయి. ద్వీపాలలో ఎక్కువ భాగం జనావాసరహితంగా ప్రకృతి రిజర్వులుగా ఉన్నాయి.
2013 జనవరిలో సెచెల్లిస్ అత్యవసర పరిస్థితిని ప్రకటించారు. ఉష్ణ మండలీయ తుఫాను ఫెల్లెంగు కారణంగా సంభవించిన ఘన వర్షం కారణంగా వరదలు, కొండచరియలు విరిగిపడి వందల కొద్దీ ఇళ్ళను నాశనం చేశాయి.
సేషెల్స్ జాతీయ కరెన్సీ సెచెల్లోయిస్ రూపీ, ప్రారంభంలో అంతర్జాతీయ కరెన్సీలతో ముడిపడి ఉంది. ఆర్థిక వ్యవస్థలో మరింత విదేశీ పెట్టుబడులను ఆకర్షించడానికి 2008 లో దీని విలువ తగ్గించబడింది.
1804 లో రిచర్డ్ ట్రేవితిక్ తయారు చేసిన ఆవిరి యంత్రం 25 టన్నుల బరువును గంటకు 8 కిలోమీటర్ల వేగంతో లాగింది. అలా స్టీము యంత్రాన్ని లోకోమోటివ్‌గా వాడుటకు మొదటి అడుగు పడింది.రిచర్డ్ ట్రేవితిక్ మొదట తయారు చేసిన లోకోమోటివ్ పెన్-వై-డార్రేన్.జేమ్స్ వాట్ నీటి ఆవిరిని /స్టీమును వాతావరణం కన్నఎక్కువ పీడనం కల్గించునని గుర్తించగా. 50 పౌండ్లు/చదరపు అంగుళం పీడన మున్న స్టీమును శక్తియుత నీటి ఆవిరిగా రిచర్డ్ ట్రేవితిక్ గుర్తించాడు.నీటిఆవిరి పీడన శక్తిని ఉపయోగించి వాహనాలను నడుప వచ్చునని రిచర్డ్ ట్రేవితిక్ నిరూపించాడు.ఆతరువాత స్టీము పీడన ఆధారంగా పనిచేయు అనేక యంత్రాల ఆవిష్కరణలు మొదలైనవి.
నికోలస్ జోసెప్ కుగ్నట్ మొదటగా మూడు చక్రాల స్టీము యంత్రంతో నడిచే వాహనాన్ని తయారు చేసాక, చాలామంది రోడ్డు మీద సులభంగా తిప్పగలిగే, తిరుగ గలిగే రోడ్డు వాహనాల తయారు చేయుటకు ప్రయత్నించారు. 1827 వాల్టరు హాన్‌కాక్ ఒక బాయిలరుకు రూపకల్పన చేసి దానిపై యాజమాన్య హక్కులు పొందాడు.ఈ బాయిలరు ఆవిష్కరణతో స్టీముఇంజనుతో రోడ్లమీద వాహన సంచారం మొదలైంది.యాజమాన్య హక్కులు పొందిన కొద్ది సంవత్సరాలకే లండన్ నగరవీధుల్లో గంటకు 19 కిలోమీటర్ల వేగంతో స్టీముఇంజనుతో బండిని నడిపాడు.ఆ తరువాత త్వరలోనే గంటకు 34 కిలోమీటర్ల వేగంతో 20 ప్రయాణికులను తీసుకెళ్ళు స్టీము బస్సును రోడ్లపై నడిపాడు.
ఆవిరి యంత్రాన్ని ఉపయోగించిన మొట్టమొదటి మొదటి నౌక అమెరికాలో 1805 నిర్మించారు.ఈ నౌకలోని ఆవిరి ఇంజను తయారి బ్రిటన్&కు చెందిన వాట్ తయారు చేసాడు.ఇందులో వాడిన ఆవిరి యంత్రం ఒక్క సిలిండరు కల్గి 4.5 మీటర్ల వ్యాసమున్నపార్శపెడల్ చక్రాన్ని, క్రాంకు, గేరుల అమరికతో తయారు చేసారు.స్టీమును తయారు చేయు బాయిలరును రాగితో స్థానికంగా చేసారు.స్టీము ఇంజను అమర్చిన ఎస్.ఎస్.సవన్న నౌక 1819లోఅట్లాంటిక్ మహాసముద్రాన్ని దాటింది.ఈ నౌకకు కెప్టను మోసెస్ రోజర్సు .
1975 లో జేమ్సుఅనే ఇంజనీరు బౌల్టన్ ఆర్థిక సహాయంతో వాట్ తక్కువ పీడనంతో పనిచేయు ఆవిరియంత్రాన్ని కనుగొన్నాక ఆవిరి యంత్రాన్ని ఉపయోగించి లొకోమోటివ్ ఇంజనును మొదటగా రిచర్డ్ ట్రేవితిక్ కనుగొన్నాడు. రిచర్డ్ ట్రేవితిక్ ఒక ఇంజనీరు. రిచర్డ్ ట్రేవితిక్ ఒక ఇంజనీరు. కార్నివాల్‌లో పంపింగు ఇంజనులు/బాయిలరుల మీద పనిచేస్తున్న సందర్భంలో ఈయన మొదటగా ఆవిరి యంత్రం ఆధారిత లోకోమోటివ్ కనుగొన్నాడు,
జార్జి స్టేపెనుసన్ మొదటగా వీటన్నింటినీ ఒకేచోటు వుండేలా రాకెట్ అనే తన లోకోమోటివ్ తయారు చేసాడు. ఆతరువాత లోకోమోటివ్ ఇంజను మరింత అభివృద్ధి పరచడంతో తరువాత తరపు లోకోమోటివ్ ఇంజనులు మొదటి తరంకన్నఎంతో ఎక్కువ పీడనం కల్గిన స్టీమును ఉత్త్పత్తి చెయ్యగలగడం, తక్కువ సైజు సిలిండరు ఆవిరి యంత్రంతో ఎక్కువ వేగంగా పిస్టనును చలింప చెయ్యడం వలన లోకో మోటివ్ ఇంజనులు ఎక్కువ బరువు వున్న సరుకులను కల్గిన బోగీలను సునాయాసంగా లేక్కువ వేగంతో గమ్యస్థానానికి చేర్చేవి.
అలాగే రైలు ఇంజనులలో 1829 నాటికి రైలు ఇంజనుల ఆకారంలో పలు మార్పులుచోటు చేసుకుని.అనేక విఫల ప్రయత్నాల తరువాత ప్రస్తుతం లోకోమోటిక్ అనే పిలవబడే రైలు ఇంజనుతయారు చేసారు.ఇందులో ఆవిరి యంత్రాలు రైలు ఇంజను/బాయిలరు ముందు భాగాన ఇరు పక్కలపక్క అమర్చి, ఆవిరి యంత్రపు కనేక్టింగు రాడ్/ఇరుసును చక్రాలకు కలిపారు.మొదట్లో స్టీము బాయిలరు వేరుగా, ఆవిరి యంత్రాన్ని వేరుగా, ఇంధనం నీరు నిల్వ టాంకులు వేరుగా వుండేవి.
స్టీము ఇంజనును కనుగొన్న సమయానికి ఉక్కుసాంకేతిక కూడా కొత్త పుంతలు తొక్కుతూ లోహశాస్త్ర వేత్తలు, ఇంజనీర్లు దృఢమైన నిర్మాణాలలో ప్రావీణ్యం సంపాదించడం వలన ఎక్కువ పీడనం కల్గిన స్టీము వత్తిడి తట్టుకునేలా బాయిలరులు స్టీము యంత్రాల నిర్మాణం సాధ్యమైనది.ఫలితంగా తక్కువ పరిమాణం వున్న సిలిండరు ఆవిరి యంత్రాలలో అధిక పీడనం ఉపయోగింఛి ఎక్కువ శక్తిని పొందే వీలు ఏర్పడినది.
ఆవిరి యంత్రం లేదాస్టీము ఇంజను తో నీటీ ఆవిరినియాంత్రిక శక్తిగా మార్చవచ్చునని కనుగొన్నారు.ఆవిరి యంత్రంతో ఏర్పరచిన, యాంత్రిక శక్తితో నౌకలను, రైలు ఇంజనులను, రోడ్డు వాహనాలను నడిపారు.అంతేకాదు విద్యుత్తును కనుగొన్న మొదటి తరంలో విద్యుతు జనరేటరు యంత్రాలను కూడాఆవిరి యంత్రంతో తిప్పి విద్యుత్తు ఉత్పత్తి చేసారు.
పిఠాపురం రాజావారి కళాశాల , ఇది చాల రోజులబట్టి ఉన్న కళాశాల. రఘుపతి వెంకటరత్నంనాయుడు, వేమూరి రామకృష్ణారావు వంటి ఉద్దండులు ఇక్కడ పని చేసేరు. పిఠాపురం రాజావారి కళాశాల అత్యంత ప్రాచీనమైన కళాశాలగా ప్రాముఖ్యత సంతంరించుకున్నది. ఈ కళాశాలలో ఇంటర్, డిగ్రీ, పి.జి.విభాగాలలో అభ్యసించవచ్చును.
జవాహర్‌లాల్ నెహ్రూ సాంకేతిక విశ్వవిద్యాలయానికి అనుబంధంగా ఇంజనీరింగు కళాశాల . ఇది ఆంధ్రాలో మొట్టమొదటి ఇంజనీరింగు కళాశాల. మద్రాసు రాష్ట్రం నుండి ఆంధ్రా విడిపోయినప్పుడు, విశాఖపట్నంలో ఆంధ్ర విశ్వవిద్యాలయం ప్రాంగణంలో పెట్టాలన్న ఉద్దేశంతో గిండీ ఇంజనీరింగు కాలేజీ నుండి దీనిని విడదీసేరు. మొదట్లో గిండీలో ఉన్న ఆచార్యబృందాన్నే ఇక్కడికి బదిలీ చేసేరు. కాని వాల్తేరులో వనరులు సరిగా లేక కాకినాడలో తాత్కాలికంగా పెట్టేరు. అది అలా అక్కడే 'ప్రభుత్వ ఇంజనీరింగు కళాశాల, కాకినాడ' అన్న పేరుతో స్థిరపడి పోయింది. తరువాత జవహర్‌లాల్ నెహ్రూ సాంకేతిక విశ్వవిద్యాలయం స్థాపించిన తరువాత రాష్ట్రవ్యాప్తంగా ఉన్న ప్రభుత్వ ఇంజనీరింగు కళాశాలలన్నిటిని ఈ కొత్త విశ్వవిద్యాలయానికి అనుబంధించేరు.
కాకినాడ పట్టణ మండలం, ఆంధ్రప్రదేశ్ రాష్ట్రంలోని కాకినాడ జిల్లాకు చెందిన మండలం.కాకినాడ పట్టణ మండల కేంద్రమైన కాకినాడ కాకినాడ జిల్లాలో ప్రధాన పట్టణమే కాక భారత దేశ తూర్పు తీర ప్రాంతంలోముఖ్యమైన రేవు పట్టణం. న్యూయార్క్ నగరం మాదిరిగా వీధులు రూళ్ళకర్రతో గీసినట్టు సమాంతరంగా ఉండి, కూడళ్ళలో ఒకదానికొకటి లంబంగా ఉండడం ఈ నగర ప్రత్యేకత. ప్రణాళికా బద్ధంగా ఉన్న కారణంగా కో-కెనడా గానూ, ప్రముఖమైన ఓడరేవుగా ఉన్న కారణం చేత రెండవ మద్రాసు గానూ, చమురు అన్వేషణ, వెలికితీత కార్యక్రమాలు అధికంగా ఉన్న కారణంచేత మినీ ముంబై గానూ, పిలుస్తూ ఉంటారు. ప్రశాంత వాతావరణానికి మారుపేరైన ఈ పట్టణం పెన్షనర్స్ పారడైస్గా పేరొందింది. ఆంధ్రప్రదేశ్ పెట్రోలియం రసాయనాలు పెట్రోరసాయనాల పెట్టుబడి ప్రాంతం పరిధి కాకినాడని ఆనుకొనే మొదలవుతుంది. ఈ మధ్యకాలంలో కె.జి బేసిన్ రాజధానిగా విదేశాలలో ప్రాముఖ్యతని సంతరించుకుంది.
కాకినాడ పట్టణ మండలం పరిధిలో కాకినాడ ఒక్క పట్టణం మాత్రమే కలిగి ఉంది.రెవెన్యూ గ్రామాలు లేవు.అందువల్ల ఇది పూర్తిగా కాకినాడ పట్టణానికి మాత్రమే పూర్తిగా చెందిన పట్టణ మండలం.
ఈ మొక్క మూలస్థావరం ఆసియా అయినప్పటికి ప్రస్తుతం ఫ్రాన్స్, తూనిసియా, యుగోస్లేవియా లలో ఎక్కువగా సాగులో ఉంది. రోజ్‌మేరి పేరు లాటిన్ పదం రోజ్మరినస్ నుండి వచ్చింది.ఈజిప్టులు, గ్రీకులు రోమనులు ఈ ఓషది మొక్కను అరుదైన పవిత్రమైన మొక్కగా భావించేవారు. మధ్య యుగంలో ఇదీ చెడ్డ ఆత్మలను పారద్రోలుటకు ఉపయోగించేవారు, ప్లేగు వ్యాధి నుండి రక్షణకు ఉపయోగించే వారు.ఫ్రాన్సులో అంటు వ్యాధులు ప్రభలిన సమయంలో ఆసుపత్రులలో ఈ మొక్కను కాల్చేవారు.
రోజ్‌మేరి నూనె ఒక ఆవశ్యక నూనె.ఒక సుగంధ తైలం.ఈ నూనెను అటు సుగంధ ద్రవ్యంగాను ఇటు ఆయుర్వేద వైద్యంలో ఔషధముగా ఉపయోగిస్తారు.రోజ్‌మేరి నూనె వలన పలు రుగ్మతలను సులభంగా తగ్గించవచ్చును.రోజ్‌మేరి మొక్క యొక్క పుష్పించే పైభాగాలనుండి స్టీము డిస్టిలేసను ద్వారా ఉత్పత్తి చేస్తారు. రోజ్‌మేరి మొక్క దవనం వంటి ఒక ఓషధీ మొక్క. రోజ్‌మేరి నూనె జ్ఞాపకశక్తి పెంచును.అలాగే శ్వాసకోశ ఇబ్బందులను నివారించును.
రోజ్‌మేరి తైలంలో చాలా రసాయన సమ్మేళనాలు వున్నప్పటికి, అందులో ప్రధానమైనవి, ఎక్కువ ప్రమాణంలో వున్నవి ఆల్ఫా –పినేన్, బోర్నేయోల్, బీటా పినేన్, కాంపర్, బోర్నైల్ అసిటేట్, 1,8-సినేయోల్, లిమోనేన్ లు. చెట్తు పెరిగిన వాతావరణం, నేల స్వభావాన్ని బట్టి నూనెలోని రసాయన సమ్మేళన పదార్థాలు వాటి శాతం మారును.
రోజ్మెరి నూనె ఒక విశిష్టమైన ప్రత్యేక వాసన కల్గి ఉంది.పారదర్శకమైన నూనె.నీటి వంటి స్నిగ్థత కల్గి ఉంది.రోజ్‌మేరి తైలంలో చాలా రసాయన సమ్మేళనాలు వున్నవి, అంతేకాదు ప్రధాన రసాయన సమ్మేళనాలు కార్నోసోల్, కార్నోసిక్ ఆమ్లం, ఉర్సోలిక్ ఆమ్లం, రోజ్మరినిక్ ఆమ్లం, కాఫిక్ ఆమ్లాలు కూడా ఉన్నాయి.
ఇది లాబీయేటే కుటుంబానికి చెందినది. వృక్షశాస్త్ర పేరు రోజ్మారినస్ అఫిసినలిస్ . రోజ్‌మేరి మొక్క సతతహరిత పొద.ఇది దాదాపు 1.5 మీటర్ల ఎత్తు వరకు పెరుగును. సూదులవంటి ఆకారమున్న, గ్రీన్-గ్రే రంగు ఆకులను కల్గి వుండును.పూలు నీలిరంగులోవుండును.
రోజ్‌మేరి నూనెను మొక్క యొక్క తాజా పూష్పగుచ్చ సముదాయం నుండి , అనగా పూలు వాటి కాడలు, చుట్టూ వున్న లేత ఆకుల సముదాయం నుండి స్టీము డిస్టిలేసను పద్ధతిలో నూనెను ఉత్పత్తి చేస్తారు.పూల గుచ్చ సముదాయం నుండి 1.0-2.0% వరకు నూనె దిగుబడి వచ్చును.
దక్షిణ స్పైయిన్ లోని 12రకాల రోజ్మేరి నూనెలను సేకరించి, వాటిని గ్యాస్ క్రొమటోగ్రపి ద్వారావిశ్లేషించి కనుగున్న కొన్ని ముఖ్య రసాయన సమ్మేళనాల పట్టిక
రోజ్మేరి ఆవశ్యక నూనెలో ఇరవై రకాల రసాయన సమ్మేళనాలను గుర్తించారు.అందులోముఖ్యమైన కొన్నిరసాయనాలను కిందిపట్టికలో పొందుపర్చడమైనది.
స్వతంత్రం సిద్ధించిన తరువాత అతనుకు కాంగ్రెసు అనుసరిస్తున్న పద్ధతులు నచ్చక ప్రక్క ప్రక్కగా తిరగడం మొదలు పెట్టారు. రాజకీయ బాధితునిగా పది ఎకరాల పొలం యిస్తామంటే అక్కర్లేదని నిరాకరించారు. బస్సు రూట్ యిస్తామంటే కూడా నిరాకరించారు. ఈ స్వార్గాలకోసం నేను త్యాగంచేయలేదు అని సమాధానం చెప్పారు. అలాటి స్వార్థమెగని త్యాగమూర్తి ఇక మనకు లేడు. తిరిగి రాదు. చరమ దశలో ఆర్థిక ఇబ్బందులు .అతను సహనాన్ని పరీక్షించి రెచ్చగొట్టాయి అయినా చలించలేదు. అతను భార్య శ్రీమతి మాధవమ్మ మహాసాధ్వి, ఉత్తమ యిల్లాలు. తన భర్తతోపాటే ఆమె కూడా అనేక కష్టాలకు తట్టుకొని భర్తకు ధైర్యం చెబుతూ వుండేది. లేని కాపురాన్ని చక్కదిద్దకోడం లోనే ఆమె సహనం, నిబ్బరం యిమిడివున్నవి. తోట నరసయ్య ప్రస్తుత కాంగ్రెసుకు ప్రక్కగా వున్నా అయన అ సంస్థను విడనాడ లేదు. ఆఖరి క్షణం వరకు ఆ సంస్థను అంటి పెట్టుకున్నారు. ప్లాటుఫారాలు ఎక్కి ఉపన్యా సాలు యివ్వడం మానివేసినా రిక్షా బండి ఎక్కి కోనేరు సెంటర్ కూడలిలో వందలాది మందిని చేర్చి "యదార్థపాత కాంగ్రేసు" ఆంటూ నాటి ఆశయాలను వివరించి ఆనర్ధకంగా. గంగా
జైలు నుంచి వచ్చిన తరువాత జాతీయ భావాలు మరింత ఎక్కువై మిల్లు బట్టలను నడి బజారులో తగులబెట్టి ఖద్దరు వస్త్రాలను ధరించి బందరు కోనేరు సెంటరుపై వున్న స్తంభం ఎక్కి కాంగ్రేసు జండాను ఎగురు వేయాలని ప్రయత్నించారు. పోలీసులు హెచ్చరికలు చేసినా వినలేదు. కోనేరు స్తంభం ఎక్కుతుండగా పోలీసులు లాఠీలతో పొడిచారు. చావబాదారు. కాని అతను దెబ్బలను లెక్కచేయకుండా కాంగ్రెసు జండాను కోనేరు స్తంభంపై కట్టి ఆ పతాకము నకు జై హింద్" అని కేక వేస్తూ ప్రణామం చేశారు అప్పుడే అతనుకు "జండా వీరుడు" అనే పేరు వచ్చింది శ్రీ నరసయ్య స్తంభందిగి రాగానే పోలీసులు కొట్టుకుంటూ స్టేషన్కు తీసుకు వెళ్లి అతనుపై కేసు పెట్టారు. మిల్లు బట్టలు తగుల బెట్టినందుకు, కోనేరు స్తంభంపై కాంగ్రెసు జెండాను కట్టినందుకు అతనుకు న్యాయస్థానం 18 నెలలు కఠినశిక్ష విధించింది. అతను చిరునవ్వుతో ఆ శిక్షను అనుభవించి వస్తానని కోరాపుట్ జైలుకు వెళ్ళారు
శ్రీ తోట నరసయ్య నాయుడు గారి నిర్యాణముతో ఆంధ్ర దేశం ఒక సుప్రసిద్ధ దేశ భక్తుని, స్వార్థ మెరుగని త్యాగమూర్తిని. స్వాతంత్ర్య సమరయోధుని, రాజకీయ ప్రచారకుని, ఒక మహా వ్యక్తిని కోల్పోయింది. జీవిత మంతా దేశ సేవకు, స్వాతంత్ర్య సముపార్జనకు అంకితంచేసి. ఆంధ్రదేశంలో రాజకీయ చైతన్యం ప్రబలడానికి అనేక సత్యాగ్రహోద్యమాలలో పాల్గొని ఫలితాలు సాధించి వానిని అనుభవించకుండా కన్ను మూసిన కర్మయోగి.అతనుకు వయస్సు పఁడకపోయినా ఆరోగ్యం శిథిలమైపోయింది. జీవసత్వాలు క్షీణించిపోయాయి. ఆర్థిక స్థితిగతులు అనుకూలించ లేదు. కాలంతోపాటు కాలు ఆడిస్తూ కాలాన్నే తోడుచేసుకొని తన జీవితాన్ని కొనసాగించి, హృద్రోగంతో బాధ పడుతూ, తన 65 వ ఏట మృత్యువుకు స్వాగతమిచ్చారు.
వల్లూరు రాజావారు తోట నరసయ్య కుస్తీలను చూచి ఆనందపడి 1924 లో అతనును బందరు తీసుకువచ్చి తనవద్ద కారు డ్రైవర్గా పెట్టుకున్నారు. డ్రైవర్గా పెట్టుకున్నారేగాని అతనిచేత డ్రైవింగ్ చేయించే వారు కాదు. అతనుకు కూడా కుస్తీని మీద సరదా ఉండడంచేత నరసయ్య చేత కుస్తీలు పట్టిస్తూ తరిఖీదు ఇప్పించారు. మల్లయోధుడుగా శ్రీ నరసయ్య పేరుపొందారు. ఏలూరు, తాడేపల్లిగూడెం, గుంటూరు, రాజమండ్రి, విజయనగరం మొదలగు పట్టణాలలో అనేక మండి మల్లయోధులను జయించి బందరు వచ్చారు.అప్పుడు కొంత మంది శిష్యులను చేరదీసి వల్లూరు రాజావారి యాజమాన్యం క్రిందే తాలింఖానాలను నెలకొల్పి వ్యాయామ శిక్షణ ఇచ్చారు. అప్పటి యువకులకు నాయకత్వం చలాయించారు.
విజయవాడలో బియ్యం దొరకక పేదలు బాధలు పడుతున్నారని తెలిసి విజయవాడ వెళ్ళి అక్కడ కొన్ని దుకాణాలను దోచి ఆ బియ్యం పేదలకు పంచి పెట్టారు. అప్పుడు బ్రిటిష్ దొరలు నరసయ్యను తుపాకితో కాల్చి చంపాలని అక్కడకు వచ్చారు. ఈ విషయం తెలిసి ఎవరో ఒక మహనీయుడు శ్రీ నరసయ్యను ఆ రోజుకు దాచివేశాడు. మరుసటి రోజున శ్రీ నరసయ్య తాను స్వయంగా కలెక్టరు దగ్గరకు వెళ్ళితాను చేసిన నేరం స్వయంగా ఒప్పుకున్నారు. శ్రీ నరసయ్యను పోలీసులు పట్టుకొని కేసుపెట్టారు. దుకాణాలు దోచి పేదలకు బియ్యం పంచి పెట్టి నేరానికి శ్రీ నరసయ్యకు తొమ్మిది మాసాల కఠిన శిక్ష విధించారు. అతను ఆ తొమ్మిది మాసాలు రాజమండ్రి జైలులో వుండివచ్చారు.
తోట నరసయ్య నాయుడు మరో ఇద్దరితో కలిసి మచిలీపట్నంలోని కోనేరు సెంటర్లో ఉన్న పొడవైన స్తంభంపై జాతీయ పతాకాన్ని ఎగురవేయడానికి ప్రయత్నించాడు. ఈ చర్యను నిరోధించడానికి పోలీసులు వారిపై లాఠీ దెబ్బల వర్షం కురిపించారు. అయినా నినాదాలు చేస్తూ ఆ స్తంభం ఎక్కడానికి ప్రయత్నించారు. ఎట్టకేలకు తోట నరసయ్యనాయుడు స్తంభం ఎక్కి జెండాను ఎగుర వేయగలిగాడు. సుమారు 45 నిమిషాలు పోలీసులపై లాఠీ దెబ్బలు తిన్న తర్వాత ఇతడు స్తంభం పై నుండి కుప్పకూలి క్రింద పడి తీవ్రంగా గాయపడ్డాడు.
కృష్ణాజిల్లా దివి తాలూకా పొగోలు గ్రామంలో తోట లక్ష్మయ్య, లక్ష్మమ్మ అనే పుణ్యదంపతులకు నరసయ్య, భాస్కరరావు అనే కుమా రులు జన్మించారు.శ్రీ తోట నరసయ్యకు విద్యాభ్యాసం లేదు. అక్షరం ముక్కరాదు. బాల్యమంతా ఆటపాటలతో గడిపి వ్యవసాయపు పనులు చేసుకుంటూ జీవించేవారు. చిన్నతనం నుంచి కుస్తీలు, పోట్లాడడంమీద మక్కువ ఎక్కువై మల్లయోధుడైనాడు. కారు డ్రైవింగ్ చేయడం కూడా నేర్చుకున్నాడు.
స్వతంత్ర సమరం ఉధృతంగా సాగు తున్న రోజులవి. గాంధిజీ పిలుపునందుకొని శ్రీ తోట నరసయ్య ఉప్పు సత్యాగ్రహంలో పాల్గొన్నారు. చిన్నాపురం నుంచి బండరుకు ఉప్పు తీసుకువచ్చారు. అతను గుప్పిటిలోని ఉప్పును తీయడానికి 16 మంది పోలీసు కానిస్టేబుల్స్ తన్నుకున్నారు. కాని శ్రీ నరసయ్య పిడికిలి విప్పలేక పోయారు. ఆ కోపంతో అతనును కింద పడగొట్టి లాఠీలతో బాదారు.
ఆ రోజులలో బియ్యానికి కటకట ఏర్పడినది. పేద ప్రజలకు బియ్యం సులభంగా లభ్యం కావడంలేదు. అప్పుడు శ్రీ నరనయ్య బియ్యం దుకాణాలను దోచి పేదలకు పంచి పెట్టారు. కలెక్టర్ తో మాట్లాడి చౌక దుకాణాలు ఏర్పాటు చేసి తాను దగ్గరవుండి పేదలకు బియ్యం తక్కువ వెలకు ఇప్పించారు.
1930, మే 6వ తేదీన దండి యాత్రను నాయకత్వం వహిస్తున్న మహాత్మాగాంధీని అరెస్టు చేయడంతో దేశమంతా అల్లర్లు చెలరేగాయి. మచిలీపట్నంలో కూడా తోట నరసయ్యనాయుడు ఇతర నాయకులతో కలిసి నిరసన కార్యక్రమాన్ని చేపట్టాడు.
తోట నరసయ్య నాయుడు, మచిలీపట్నం, పాగోలు తాలూకాకు చెందిన భారత స్వాతంత్ర్య సమరయోధుడు. ఇతడు చల్లపల్లి జమీందారు ఆస్థానంలో మల్లయోధుడిగా పనిచేశాడు.
ఎస్.డి.వి అజీజ్ 1964 ఆగస్టు 11న మోహమున్సీసా, బాబూసాహెబ్‌ దంపతులకు జన్మించాడు. తండ్రి రంగస్థల కళాకారుడు. తన తండ్రికి బొబ్బిలి యుద్ధం నాటకంలోని రంగారాయుడు పాత్ర అతనుకు ప్రీతీపాత్రమైనది. అదే పాత్రలో నటిస్తూ కన్నుమూశాడు. అజీజ్‌కు కళాకారుల కుటుంబ నేపథ్యం ఉన్నందున తన రచనలకు చిన్నప్పుడే బీజం పడింది. అతను కర్నూలు లోని కోల్సు కళాశాలలో ఇంటర్మీడియట్ చదివాడు. అక్కడ తెలుగు అధ్యాపకుడైన "ప్రసాద్ బాబు" అజీజ్ లోని రచయితను గుర్తించి ప్రోత్సహించాడు. తరువాత ఉస్మానియా కళాశాలలో బి.ఎ. చదివాడు. అక్కడి గ్రంథాలయంలో ఉన్న మంచి సాహిత్య, చరిత్ర పుస్తకాలన్నింటినీ కొద్దికాలంలోనే చదివేశాడు. చిదంబరరావు వీధిలోని కేంద్ర గ్రంథాలయంలో గల పుస్తకాలను కూడా అధ్యయనం చేసాడు. మంచి మంచి పుస్తకాలెన్నీంటినో చదవటం ఇతరులతో చర్చించటం, విషయాన్ని లోతుగా అధ్యయనం చేయడం అతనికి అలవాటయ్యింది. చరిత్ర విద్యార్థి కాబట్టి వెలుగులోకి రాని నిజాల్ని, పోరాటాల్ని బయటకు తేవాలన్న తపన ఉన్నట్టు అతని రచనల వల్ల తెలుస్తుంది. మయూరి వారపత్రికలో ఇరవై వారాలకు పైగా తెరమరుగైన చారిత్రక సత్యాలు శీర్షికన వ్యాసాలు రాసాడు.
చలం, కొడవటిగంటి కుటుంబరావు, బుచ్చిబాబు, గోపిచంద్‌, పులికంటి కృష్ణారెడ్డిలు అతనికి ఇష్టమైన కవులు. ఎవరి కవిత్వమైనా పదికాలాలపాటు నిలవాలంటే సొంత శైలి ఉండటం అవసరమని అజీజ్‌ చెబుతాడు. మనుషుల భావాల్ని కవితలో చెప్పినట్లు ఇతర ప్రక్రియల్లో చెప్పలేమని చెబుతాడు. చరిత్రలో వాస్తవంగా జరిగిన ఇతివృత్తాలు వేరు వేరు కారణాల వల్ల మరుగున పడిపోతున్న నేపథ్యంలో దుమ్ముపట్టిన చిరిత్రను వెలికి తీసి, వాటికి తన నాటకీయత జోడించి, మన కళ్ల ముందే జరిగినట్టు రాయడం అతని రచనలలోని విశేషం. తెరణెకంటి ముట్టడి, గులాం రసూల్‌ఖాన్‌, పాలెగాడు, తదితర చారిత్రక నవలలు చదివితే మనకా విషయం తెలుస్తుంది. 1857 అంటే ప్రథమ స్వాతంత్ర్య సంగ్రామానికంటే ముందే జరిగిన ఈ దేశభక్తి పోరాటాలు చరిత్రలో నమోదు కావాలని అతను ఆకాంక్ష.
అజీజ్‌ రచనా వ్యాసంగాన్ని తీసుకుంటే 40 దాకా కవితలు, నాలుగు చారిత్రక నవలలు, 50 దాగా రేడియో నాటికలు, నాటకాలు, రూపకాలు ఉన్నాయి. సామ అన్న నాటకానికి జాతీయ పురస్కారాన్ని అందుకున్నారు. స్టేజీ నాటకాలు ఐదు రాశారు. అందులో ప్రకాశం పంతులుపై రాసింది కూడా ఉంది. వందకు పైగా కథలు, భారతదేశంలో స్త్రీ పరిశోధనా గ్రంథం, ఐదు సాంఘిక నవలలు, బాలల కథలు 30, డిటెక్టివ్‌ కథలు 20 రాశారు.
ప్రధాన క్రమదశలో వున్నప్పుడు, సూర్యుని కంటే 5 రెట్లు ఎక్కువగా భారీ ద్రవ్యరాశితో వున్న సిరియస్ నక్షత్రం, తన హైడ్రోజన్ ఇంధన వనరులను పూర్తిగా వినియోగించుకోవడం జరిగింది. దాని లోని హైడ్రోజన్ నిల్వలు అయిపోయిన వెంటనే కోర్ భాగం కుచించుకుపోవడం, అదే సమయంలో బాహ్య కర్పరం విస్తరించడం ప్రారంభమైంది. విస్తరిస్తున్న బాహ్య కర్పర కారణంగా సిరియస్ నక్షత్ర వ్యాసం కూడా క్రమేణా పెరుగుతూ జెయింట్ దశ లోనికి చేరుకొంది. ఈ దశలో ఎరుపు రంగులో ప్రకాశించడం వలన దీనిని రెడ్ జెయింట్ నక్షత్రం గా పిలుస్తారు. ఈ విస్తరిస్తున్న బాహ్య కర్పరం క్రమేణా పోగొట్టుకోవడం, మిగిలిన కోర్ భాగం తనలో తాను బాగా కుదించుకుపోవడడం జరిగింది. ఫలితంగా ఈ చిన్న కోర్ అంతర్భాగంలో మరింత ఉష్ణోగ్రతలు పెరిగి కోర్ లోపలి భాగంలోని హీలియం కేంద్రక సంలీనం చెంది మరింత బరువైన మూలకాలు గా మారుతుంది. హీలియం సంలీన చర్యల ఫలితంగా విడుదలైన శక్తి వలన కుదించుకుపోయిన చిన్న కోర్ భాగం ప్రకాశిస్తూ వైట్ డ్వార్ఫ్ నక్షత్రంగా మారిపోయింది. చివరలో ఆ చిన్న కోర్ లోని హీలియం నిల్వలు కూడా తరిగిపోగానే, ఇక ప్రకాశించలేక క్రమేణా తనలోని ఉష్ణాన్ని పోగొట్టుకుంటూ అత్యంత సాంద్రతర గ్రహంలా మారిపోతుంది.
1868 లో, రేడియల్ వేగాన్ని కొలిచిన మొదటి నక్షత్రం సిరియస్. దీనితో ఖగోళ వస్తువుల యొక్క రేడియల్ వేగాలను అధ్యయనం చేయడం ప్రారంభమైంది. సర్ విలియం హగ్గిన్స్ అనే బ్రిటీష్ ఖగోళ శాస్త్రజ్ఞుడు ఈ తార స్పెక్ట్రమ్ ను పరిశీలించి రెడ్ షిఫ్ట్ ను గమనించాడు. దానితో సిరియస్ నక్షత్రం మన సౌర వ్యవస్థ నుండి దూరంగా 40 కి.మీ./సె. రేడియల్ వేగంతో మరలిపోతున్నట్లు నిర్ధారణకు వచ్చాడు. అయితే అతను భూ కక్ష్యా వేగాన్ని పరిగణనలోకి తీసుకోకపోవడంతో, దోషం తేలి అతని అంచనాలో సుమారు 30 కి.మీ./సె. ఎక్కువగా రావడం, ఫలితంగా మైనస్ గుర్తు రాకుండా పోయి వుంటుంది. దానితో అతని అంచనా తప్పని తేలింది. ప్రస్తుతం ఈ సిరియస్ నక్షత్రం యొక్క రేడియల్ వేగాన్ని -5.5 కి.మీ./సె. ఖచ్చితంగా నిర్ధారించారు. ఈ మైనస్ గుర్తు ఈ నక్షత్రం సూర్యుని సమీపిస్తున్నదని తెలియ చేస్తుంది. అంటే సిరియస్ నక్షత్రం 5.5 కి.మీ./సె. రేడియల్ వేగంతో మన సౌర వ్యవస్థ వైపుకు కదులుతున్నది అర్ధం.